|  |  |  |
| --- | --- | --- |
|  | PELOP  **ΠΑΝΕΠΙΣΤΗΜΙΟ**  **ΠΕΛΟΠΟΝΝΗΣΟΥ** | **ERASMUS+** |

**6 Απριλίου 2022**

**ΑΝΑΚΟΙΝΩΣΗ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**-ΜΕΤΑΚΙΝΗΣΗ ΦΟΙΤΗΤΩΝ ΓΙΑ BIP-**

**ΕΑΡΙΝΟ ΕΞΑΜΗΝΟ ΑΚΑΔ. ΕΤΟΥΣ 2022/23**

Στο πλαίσιο πολυμερούς συμφωνίας μεταξύ των Πανεπιστημίων της Μπολόνιας, Κύπρου, Στοκχόλμης, Αθηνών (ΕΚΠΑ), Μαδρίτης (Complutense), Hradec Králové, Νανσύ, και Πελοποννήσου με συντονιστή το πρώτο και ακαδ. ύπευθυνο την Καθηγήτρια Χριστιανικής και Μεσαιωνικής Αρχαιολογίας Isabella Baldini οργανώνεται ένα νέο είδος δράσης του προγράμματος Erasmus+ με μεικτό χαρακτήρα (φυσική παρουσία και εξ αποστάσεως) και σύντομο χρόνο ολοκλήρωσης. Το πρόγραμμα έχει τον τίτλο «Living like an Aristocrat in Late Antique Sicily: Piazza Armerina and beyond through digital archaeology» και για φέτος η διά ζώσης φάση του προσδιορίζεται σε δεκαπέντε ημέρες από 10 έως και 24 Ιουλίου 2022 και θα λάβει χώρα στη Σικελία, στις αρχαιολογικές θέσεις Piazza Armerina και Chiaramonte Gulfi. Τα εξ αποστάσεως μαθήματα θα λάβουν χώρα την περίοδο από Ιούνιο έως Οκτώβριο.

Για τους συμμετέχοντες φοιτητές προβλέπεται οικονομική αποζημίωση 1030 ευρώ από το πρόγραμμα Erasmus (συνολικά για τις 15 ημέρες) και θα γίνει προσπάθεια να υπάρξει επιπλέον αποζημίωση για τα ναύλα. Η συμμετοχή των φοιτητών μας θα καταχωρηθεί στο Παράρτημα Διπλώματος του καθενός.

Σύμφωνα με την πολυμερή συμφωνία συνιστάται η γνώση της Αγγλικής (επίπεδο Β1) και Ιταλικής γλώσσας (επίπεδο Α2). Επιπλέον λόγω του αντικειμένου του BIP κρίνεται απαραίτητο οι φοιτητές να έχουν περάσει επιτυχώς το μάθημα

12Κ8\_16 Βυζαντινή Αρχαιολογία: Πρώιμη Βυζαντινή Περίοδος **και**

**ένα ή και τα δύο** από τα ακόλουθα:

12Κ31\_8 Κλασική Αρχαιολογία: Ελληνιστική και Ρωµαϊκή Περίοδος

12Κ32\_10 Βυζαντινή Αρχαιολογία: Μέση και Ύστερη Βυζαντινή Περίοδος

Καλούνται οι ενδιαφερόμενοι φοιτητές της **Κατεύθυνσης Αρχαιολογίας και Διαχείρισης Πολιτισμικών Αγαθών** να υποβάλουν ηλεκτρονικά τη συνημμένη αίτηση απευθείας στον ακαδ. υπεύθυνο Erasmus κ. **Αναστάσιο Νικολόπουλο (adnikolo@go.uop.gr)** έως τη Μ. Τετάρτη 20/4, ώστε να ανακοινωθούν τα αποτελέσματα μέχρι τις 2/5.